সাইমন ও’ডনেল
সাইমন প্যাট্রিক ও’ডনেল (ইংরেজি: Simon O'Donnell; জন্ম: ২৬ জানুয়ারি, ১৯৬৩) নিউ সাউথ ওয়েলসের ডেনিলিকুইন এলাকায় জন্মগ্রহণকারী সাবেক অস্ট্রেলীয় ক্রিকেটার। এছাড়াও তিনি ভিএফএলের ফুটবলার, ঘোড়দৌড়ের প্রতিযোগী এবং ক্রিকেট ধারাভাষ্যকার হিসেবে অংশ নিয়েছেন। অস্ট্রেলিয়া ক্রিকেট দলের অন্যতম সদস্য সাইমন ও’ডনেল অস্ট্রেলিয়ার প্রথম বিশ্বকাপ ক্রিকেট শিরোপা জয়ী দলের সদস্য ছিলেন। বর্তমানে তিনি ঘোড়া উৎপাদনের সাথে জড়িত।